V šolskem letu 2018/19 je na Šolskem centru Nova Gorica, na Srednji ekonomski in trgovski šoli začelo izvajanje pilotnega modula NET-ENT v okviru EU projekta Erasmus+ Mreženje za podjetništvo (Networking for Entrepreneurship – NET-ENT).  Poskusno je bil modul vpeljan v delo z dijaki programa ekonomski tehnik, in sicer 2. a ET in 3. a ET, pod mentorstvom profesorice Tanje Ušaj Hvalič, v sodelovanju z dijaki in učitelji programa obdelovalec lesa, z dijaki in učitelji programa elektrotehnike in zunanjimi strokovnjaki.  
Dijaki 2. a ET so prvi mesec šolskega leta najprej delali na osebni rasti in razvijali podjetniško miselnost. Namen prvega dela je bilo spodbujanje njihove samoiniciativnosti in prevzemanje odgovornosti za lasten uspeh, motiviranje za iskanje priložnosti in razvijanje vztrajnosti. V tem času so začeli razmišljati, kateri problem bi radi s svojo podjetniško idejo rešili. V pomoč pri iskanju in uresničevanju idej jim je bila metoda design thinking, t.i. “oblikovalsko mišljenje”. Design (načrtovanje) v ospredje postavlja uporabnika, človeka in njegove potrebe - Human-Centred Design. Metodologije Design thinking-a smo se lotili v petih stopnjah preko: raziskave uporabnika, interpretacije vsebine, ideacije, prototipiziranja in implementacije. Stopnje Design thinkinga niso linearne; tekom procesa smo se pogosto vračali v predhodne stopnje, da smo se prepričali, ali smo še vedno v smeri proti cilju. Pri razvijanju idej so bili dijaki podprti z metodo, ki pomaga dijaku določiti in uresničiti svoje osebne in poslovne cilje t.j. coaching-om. Vlogo coach-a je prevzela profesorica, ki je s pomočjo sposobnosti opazovanja, pomagala dijakom na poti do uresničitve postavljenih ciljev. Ob tem smo razvijali komunikacijske veščine: poslušanje, postavljanje dobrih vprašanj, povzemanje, zrcaljenje, ciljno naravnanost, grajenje na prednostih in vrednotah dijaka, njegovih kompetencah…
Proti koncu meseca septembra 2018 so dijaki predstavili svoje podjetniške ideje. Izmed 13 idej smo izbrali najbolj obetavno: proizvodnjo lesenih izdelkov iz invazivnih drevesnih vrst. 
Določiti je bilo potrebno ime - firmo podjetja. Z metodo zaprtega, potem pa še odprtega brain storminga smo prišli do nekaj zelo zanimivih in dobrozvenečih imen, vendar smo se po tehtnem razmisleku odločili za ime RESLES. Ustreznost imena smo poslali na testiranje dijakom Srednje šole za oblikovanje in fotografijo Ljubljana pod mentorstvom prof. Saše Vitežnik.
V začetku oktobra 2018 smo se odpravili na Slovensko podjetniško točko, kjer smo virtualno podjetje s pomočjo svetovalke go. Tanje Pavlovič tudi navidezno ustanovili. 

Slika 1: dijaki UP Resles pred SPOT
V učnem podjetju RESLES smo v mesecu oktobru 2018 določili poslanstvo in vizijo, izdelali SWOT analizo in zadostili vsem pravno organizacijskim zahtevam za poslovanje podjetja. 
Dijaki 3. a ET – za njimi je že bilo leto poslovanja v učnem podjetju SOLARIX – so se posvetili razvoju tržno uspešnega izdelka. V procesu ustvarjanja tržno zanimivega izdelka od ideje do prototipa so med seboj sodelovali učitelji in dijaki več različnih programov (trženje, oblikovanje, elektro, proizvodnja). V posameznih fazah so bili vključeni tudi strokovnjaki iz trga dela omenjenih treh področij na različne načine, glede na potrebe procesa (prilagojena predavanja, mentorstvo, intervju, spoznavanje praks v podjetjih). 
Učno podjetje Soalrix je imelo že svojo celostno grafično podobo, potrebovali pa smo nekoga, ki bi našo idejo jakno na sončne celice, ki polni mobilne naprave, izdelal. Ponovno smo pomoč poiskali na Srednji šole za oblikovanje in fotografijo Ljubljana.

Slika 2: Logotip učnega podjetja Solarix
	[bookmark: _Toc531688937][bookmark: _Toc531688964][image: ]

	[image: ]

	[image: ]


	[image: ]
	[image: ]
	
[bookmark: _Toc9622513][image: C:\UP Solarix\Slike\1.03.jpg]


Slika 3: Skice izdelkov s sončnimi celicami učnega podjetja Solarix
Na povabilo SŠOF so se naši dijaki in učitelja Tanja Ušaj Hvalič ter Marko Peršič udeležili organiziranega ogleda Oddelka za lesarstvo na Biotehniški fakulteti dne 6. novembra 2018, kar jim je razširilo znanja s področja izbire, obdelave in zaščite lesa, saj so v sklopu pilotnega projekta zasnovali in oblikovali izdelke iz lesa. Obiskali smo tudi Srednjo šole za oblikovanje in fotografijo Ljubljana in tako postavili še trdnejše temelje za sodelovanje. Učitelji in dijaki s področja grafičnega oblikovanja so skupaj z njihovimi dijaki poskrbeli za celostno grafično podobo naših podjetij in izdelkov, učitelji in dijaki s področja industrijskega oblikovanja so sodelovali pri oblikovanju lesenih izdelkov (klopc), učitelji in dijaki s področja modnega oblikovanja pa pri izdelavi jakne na sončne celice.
21. januarja 2019 so se dijaki učnega podjetja Solarix in Resles v okviru projekta NET-ENT udeležili delavnice zunanjega strokovnjaka s področja marketinga g. Primoža Mahle iz uveljavljene oblikovalske agencije Gigodesign.

Slika 4: Delavnica marketing 
25. januarja 2019 so se dijaki učnega podjetja Solarix povezali z elektro šolo našega centra, kjer nam je g. Matjaž Marušič predstavil delovanje sončnih celic, ki jih je učno podjetje Solarix potrebovalo za izdelavo jakne za polnjenje mobilnih naprav.

Slika 5: dijaki UP Solarix in Matjaž Marušič 
Najustreznejšo sončno celico - fotovoltaiko in vse potrebne materiale smo po posvetovanju s perspektivno modno oblikovalko Laro Ponebšek in njeno mentorico prof. Sabino Puc iz Srednje šole za oblikovanje in fotografijo Ljubljana tudi nabavili pri najustreznejšem dobavitelju. 
29. januarja 2019 so se dijaki učnega podjetja Solarix in Terarosa v okviru projekta NET-ENT udeležili delavnice zunanjega strokovnjaka s področja oblikovanja g. Andreja Berlota iz oblikovalske agencije Lettim.

Slika 6: Andrej Berlot z dijaki učnega podjetja Solarix
V sklopu informativnega dne za učence osnovnih šol 15. februarja 2019 je potekal sejem učnih podjetij SETŠ, kjer so predstavili svojo podjetniško idejo zaobjeto v katalog z izdelki. Predstavili sta se podjetji Solarix in Terarosa. Za dijake preostalih učnih podjetij pa so potekala pogajanja. Dijaki so ponovno razvijali samoiniciativnost in odgovornosti za lasten uspeh ter komunikacijske veščine.

Slika 7: Stojnica UP Solarix na informativnem dnevu
6. marca 2019 je v dvorani Golovec v Celju potekal 13. mednarodni sejem učnih podjetij, ki šteje tudi za državno tekmovanje. Na sejmu je razstavljalo 52 učnih podjetij iz 6 držav. Dijaki učnega podjetja Solarix so s svojo jakno na sončne celice dosegli 2. mesto za inovativnost ideje, v skupni razvrstitvi pa so se zavihteli na 4. mesto. Jakna na sončne celice je pritegnila oči stotine obiskovalcev in veliko pohval. Nekateri so želeli jakno resnično kupiti, pa je bila zgolj razstavni eksponat.

 Slika 8: stojnica učnega podjetja Solarix v Celju z jakno in nagrada

Slika 9: dijaki UP Resles na pogajanjih v Celju
Med šolskim letom so potekala intenzivna dogovarjanja dijakov učnega podjetja RESLES in dijakov s področja grafičnega oblikovanja, ki so oblikovali celostno grafično podobo. Najprej smo se postavili v vlogo naročnika in sestavili BRIF. Pri njegovi izdelavi smo upoštevali pet nasvetov za dober BRIF: določili smo cilje, ki smo jih želeli doseči, pri tem smo poskusili biti čim bolj specifični, postavili smo se v kožo nekoga, ki sploh ne ve za obstoj našega podjetja, poiskali smo lastne konkurenčne prednosti in bili dovzetni za povratne informacije. Rezultat sodelovanja in povezovanja je celostna grafična podoba, ki bi jo s ponosom imelo vsako uspešno realno podjetje.

Slika 10: Logotip podjetja RESLES
V četrtek 16.5.2019 sem si v Cankarjevem domu v Ljubljani ogledala razstavo Čar lesa, kjer je razstavljena tudi klop kot del urbane opreme, ki je nastala v okviru projekta NET-ENT v sodelovanju z in našim učnim podjetjem RESLES, zvečer pa na Odru pod zvezdami Lutkovnem gledališču Ljubljana modno revijo zaključnega letnika dijakinj oddelka modnega oblikovanja. V sklopu projekta NET-ENT smo sodelovali s perspektivno modno oblikovalko Laro Ponebšek in njeno mentorico go. Sabino Puc.

Slika 11: Solinarska klop 

Slika 12: jakna na sončne celice modne oblikovalke Lare Ponebšek 
Sončni petek 17.5.2019 je 7 dijakov/-inj učnih podjetij 2. letnika ekonomski tehnik Ketovanje, RivGlam, Tourist Techa in Resles obiskalo obalno istrsko mesto na južni obali Tržaškega zaliva Izolo, natančneje Srednjo ekonomsko šolo Pietro Coppo. Šola deluje na področju italijanske manjšine, tako da  pouk poteka v italijanskem jeziku. Namen našega obiska so bila poslovna pogajanja. 

Slika 13: Dijaki na pogajanjih  
V sredo 12. juniju letošnjega šolskega leta je skupina dijakov 2. a ET učnega podjetja RESLES obiskala podjetnika Iztoka Bizjaka, ustanovitelja podjetja pisarniškega pohištva GONZAGA. Direktor nam je predstavil svojo podjetniško zgodbo ter pot od ideje do produkta s poudarkom na proizvodnem vidiku lesenih izdelkov.

Slika 14: Dijaki z mentorico in podjetnik Iztok Bizjak
Za konec lahko povzamem, da je bilo učenje v modulu izkustveno in raziskovalno naravnano, dijaki in učitelji smo bili soustvarjalci učnega procesa in proaktivni ter odgovorni udeleženci v procesu razvoja ideje od prototipa do izdelka. 
[bookmark: _GoBack]Pilotno izvajanje modula NET-ENT v okviru EU projekta Erasmus+ Mreženje za podjetništvo je preseglo vsa naša pričakovanja. S sodelovanjem med dijaki učnega podjetja Resles in dijaki s področja grafičnega oblikovanja Srednje šole za oblikovanje in fotografijo Ljubljana pod mentorstvom prof. Saše Vitežnik bomo nadaljevali tudi v prihodnjem šolskem letu, saj dijake učnega podjetja Resles čaka v marcu 2020 mednarodni sejem učnih podjetij, kjer bi se radi na državnem tekmovanju čim bolje izkazati. 
Tanja Ušaj Hvalič

